Алғашқы қоңырау

Бүгін еліміздің барлық мектептерінде алғашқы қоңырау соғылып, салтанатты жиындар өтті. Бұл күн – білім ордалары білім алушыларға есіктерін айқара ашып, мектеп табалдырығын алғаш аттаған кішкентай бүлдіршіндерді ықыласпен қарсы алатын күн. Қазақ халқының біртуар батыр ұлдарының бірі болған ұлағатты ұстаз,қоғам қайраткері ,жазушы,академик М.Ғабдуллин мектебінде де сыңғырлаған күміс қоңыраудың үні естіліп, білім күніне арналған салтанатты мереке өтті.

Биылғы жылы мектебіміз күрделі жөндеуден өтіп,облыс әкімі Мәлік Мырзалиннің қолдауымен жаңа кейіпке пайдалануға берілді.Күміс қоңырау соғылған білім ордасының табалдырығын бүгін 1-сыныпқа қабылданған отыз бір оқушы аттады.Алғашқы ұстаздары: Г.Б.Асқанбаева, М.Б.Зиядина.

Салтантты жиынның қонақтары : Ақмола облысы әкімінің орынбасары Марат Несіпқалиұлы Игалиев ,Зеренді ауданының құрметті азаматы, білім саласының ардагері Тельман Шәріпұлы Мұқышев, Зеренді ауданының әкімі Мереке Қайсарұлы Мұстафин, ардагер ұстаздар және БАҚ өкілдері.

Елбасымыздың «Рухани жаңғыру» бағдарламасымен тұспа-тұс келіп, қайта түлеген мектебіміздің лентасын қию рәсімі Ақмола облысы әкімінің орынбасары Марат Несіпқалиұлы Игалиев пен Зеренді ауданының құрметті азаматы, педагогикалық еңбек ардагері Тельман Шәріпұлы Мұқышевқа берілді.

Қазақстан Республикасының ең маңызды мемлекеттік мерекесі – КОНСТИТУЦИЯ күніне орай,облыс әкімі орынбасарының Алғыс хатымен педагогикалық еңбек ардагерлері марапатталды:Қайролла Балтақараұлы Балтағарин,Мұхит Қабдешұлы Кабдешев,Бекболат Көшкентайұлы Көшкентаев.

Облыс әкімінің атынан мектебімізге мультимедиялық құрылғы , аудан әкімінің атынан компьютерлік техника сыйға тартылды.

Салтанатты іс –шара мерекелік концертпен ұласты.